4. Troglodytes parvulus Koch. Gærdesmutte. 
Gærdesmutten kan ganske vist ikke betegnes som en hyppig 
Fugl paa Island, men den er dog ingenlunde saa sjælden som 
Slater vil give den ud for!). I min Ungdom saa jeg den ret 
hyppig i Grindavik, hvor den særlig holdt til mellem de store 
Stenblokke i de vældige Strandvolde, som Brændingen har kastet 
op der paa de fleste Steder langs Kysten. Efter den strænge 
Vinter i 1380—81 saa jeg aldrig noget til den. Hvorvidt den er helt 
forsvunden der, kan jeg ikke sige, thi jeg har aldrig haft længere 
Ophold i den Egn, siden jeg flyttede derfra i 1883. Jeg har 
aldrig set den, naar jeg (næsten aarlig) har været der paa korte 
Besøg i senere Aar. Folk have ikke lagt meget Mærke til den. 
Den er jo heller ikke særlig iøjnefaldende. — I Reykjavik har jeg 
set den en enkelt Gang for nogle Aar siden, i en Brink ved 
»Batteriet". Desuden skal den før have været ret hyppig i 
Skrænten Vest for Indsøen. Den ses endnu af og til i Reykjavik, 
og paa den lige overfor beliggende Ø, Engey, skal den være hyppig, 
især i Skrænterne paa Øens nordvestlige Ende. En Dreng der fra 
Øen bragte mig et Eksemplar d. 9. November 1902. 
I Sommeren 1901 saa jeg en i et Fjeldskred i Talknafjorden ; 
det var helt nede ved Søen, et kort ;Stykke Vej indenfor Su- 
dureyri. Folk der paa Stedet fortalte mig, at den var ret hyppig 
"der. Hr. St. Steffansson siger i ,,Nordurland" (1. cit.): ,,Gærde- 
smutten saa jeg flere Steder i Krattene paa Nordvestlandet 1893, 
særlig paa Bardastrønd.” 
Under mit Ophold ved Thingvallasøen i Sommeren 1902 havde 
jeg god Lejlighed til at iagttage den. Allerede den Aften jeg 
ankom til Thingvalla Præstegaard (d. 14. Juli) hørte jeg i Nær- 
heden af Gaarden en munter Fuglesang, som jeg ikke rigtig kendte; 
men det varede ikke længe, inden jeg fik selve Sangeren at se. 
… Jeg opdagede saa efterhaanden, at der fandtes mange af dem i de 
Lavaspalter (især Kattargjå) som danne Fortsættelse af de berømte 
1) Manual of the birds of Iceland. 1901. S. 10—11. 
